Аператыўна-аналітычны цэнтр пры Прэзідэнце Рэспублікі Беларусь

**Аператыўна-аналітычны цэнтр пры Прэзідэнце Рэспублікі Беларусь (ААЦ)** — дзяржаўны орган, які здзяйсняе рэгуляванне дзейнасці па забеспячэнні абароны інфармацыі, што змяшчае звесткі, якія складаюць дзяржаўную тайну Рэспублікі Беларусь або іншыя звесткі, што ахоўваюцца ў адпаведнасці з заканадаўствам, ад уцечкі па тэхнічных каналах, несанкцыянаваных і ненаўмысных уздзеянняў.

## Задачы 
* вызначае прыярытэтныя напрамкі тэхнічнай абароны інфармацыі, якая змяшчае звесткі, што складаюць дзяржаўную тайну, або іншыя звесткі, што ахоўваюцца ў адпаведнасці з заканадаўствам Рэспублікі Беларусь;
* каардынуе дзейнасць па тэхнічнай абароне інфармацыі;
* арганізуе і рэалізуе ў межах сваіх паўнамоцтваў кантроль за дзейнасцю па забеспячэнні тэхнічнай абароны інфармацыі;
* удзельнічае ў распрацоўцы праектаў нарматыўных прававых актаў у галіне тэхнічнай абароны інфармацыі;
* арганізуе і здзяйсняе сертыфікацыю, экспертызу, атэстацыю і ліцэнзаванне ў галіне тэхнічнай абароны інфармацыі;
* забяспечвае бяспеку сайта прэзідэнта Рэспублікі Беларусь;
* забяспечвае пэўнасць шляхам правядзення экспертызы розыгрышаў тыражоў латарэй;
* здзяйсняе іншыя паўнамоцтвы ў адпаведнасці з заканадаўчымі актамі Рэспублікі Беларусь.

## Функцыі 
* збор, абагульненне і аналіз інфармацыі ў галіне тэхнічнай абароны інфармацыі;
* падрыхтоўка інфармацыйных, інфармацыйна-даведачных, аналітычных і прагнозных дакументаў, іншых матэрыялаў па пытаннях тэхнічнай абароны інфармацыі;
* вызначэнне прыярытэтных кірункаў тэхнічнай абароны інфармацыі;
* здзяйсненне каардынацыі дзейнасці па тэхнічнай абароне інфармацыі інфармацыйна-аналітычных сетак, комплексаў тэхнічных сродкаў, базаў даных, інфармацыйных сістэм, сістэм сувязі і кіравання дзяржаўных органаў;
* арганізацыя і правядзенне прац па тэхнічнай абароне інфармацыі і рэгістрацыі імёнаў у нацыянальным сегменце сеткі Інтэрнэт;
* падрыхтоўка праектаў нарматыўных прававых актаў у галіне тэхнічнай абароны інфармацыі;
* здзяйсненне функцый заказніка дзяржаўных і галіновых навукова-тэхнічных праграм, удзел у распрацоўцы і ўзгадненні праектаў дзяржаўных стандартаў, арганізацыя і правядзенне навукова-даследчых і вопытна-канструктарскіх прац у галіне тэхнічнай абароны інфармацыі;
* кіраўніцтва дзейнасцю Навукова-вытворчага рэспубліканскага ўнітарнага прадпрыемства «Навукова-даследчы інстытут тэхнічнай абароны інфармацыі»;
* правядзенне прац з выкарыстаннем актыўных сродкаў супрацьдзеяння тэхнічным разведкам;
* арганізацыя і правядзенне ў межах сваёй кампэтэнцыі прац па тэхнічнай абароне інфармацыі крыптаграфічнымі метадамі, у тым ліку з выкарыстаннем электроннага лічбавага подпісу;
* здзяйсненне ў межах сваіх паўнамоцтваў кантролю дзейнасці па забеспячэнні тэхнічнай абароны інфармацыі ў дзяржаўных органах, арганізацыях незалежна ад арганізацыйна-прававых формаў і формаў уласнасці;
* здзяйсненне ліцэнзавання дзейнасці ў галіне тэхнічнай абароны інфармацыі;
* правядзенне па заяўках органаў дзяржаўнага кіравання і арганізацый экспертызы тэхнічных сродкаў абароны інфармацыі і па пытаннях, звязаных з забеспячэннем бяспекі інфармацыйных сістэм;
* правядзенне прац па атэстацыі дзяржаўных інфармацыйных сістэм і сертыфікацыі сродкаў тэхнічнай абароны інфармацыі;
* правядзенне ў межах сваёй кампэтэнцыі кантролю выпраменьваючых радыёэлектронных сродкаў, дасяжных тэхнічным сродкам разведкі, з мэтай выкрыцця і ўстаранення каналаў уцечкі ахоўванай паводле заканадаўства інфармацыі;
* удзел у міжведамасных рабочых групах, часовых творчых калектывах і іншых органах для вырашэння пытанняў тэхнічнай абароны інфармацыі;
* аказанне на дагаворнай аснове ўласнікам, уладальнікам, карыстальнікам інфармацыі паслуг па яе тэхнічнай абароне;
* удзел у арганізацыі тэхнічнай абароны інфармацыі пры здзяйсненні супрацоўніцтва Рэспублікі Беларусь з замежнымі дзяржавамі;
* метадычнае кіраўніцтва падрыхтоўкай, павышэннем кваліфікацыі і перападрыхтоўкай спецыялістаў у галіне тэхнічнай абароны інфармацыі;
* арганізацыя і правядзенне канферэнцый і семінараў, у тым ліку міжнародных, па пытаннях тэхнічнай абароны інфармацыі;
* здзяйсненне ва ўсталяваным парадку і ў межах сваёй кампэтэнцыі ўзаемадзеяння з дзяржаўнымі органамі ў мэтах атрымання інфармацыі па тэхнічнай абароне інфармацыі;
* падрыхтоўка прапаноў па міжнародным супрацоўніцтве ў галіне тэхнічнай абароны інфармацыі.

* Сяргей Васілевіч Шпягун (да 11 снежня 2017). Адначасова Лукашэнка адхіліў ад таксама яго намеснікаў Генадзя Бялкова і Канстанціна Шульгана.
* Андрэй Юр’евіч Паўлючэнка (з 11 снежня 2017).

## Спасылкі 
* Афіцыйная старонка  

Катэгорыя:Прэзідэнт Рэспублікі Беларусь
Катэгорыя:Вуліца Кірава (Мінск)